റീത്ത മേ ബ്രൗൺ

ഒരു അമേരിക്കൻ ഫെമിനിസ്റ്റ് എഴുത്തുകാരിയാണ് റിത മേ ബ്രൗൺ  (ജനനം: നവംബർ 28, 1944), റൂബിഫ്രൂട്ട് ജംഗിൾ എന്ന ആത്മകഥാപരമായ നോവലിനാൽ അവർ പ്രശസ്തമാണ്. നിരവധി പൗരാവകാശ പ്രചാരണങ്ങളിൽ ബ്രൗൺ സജീവമായിരുന്നു. പക്ഷേ ഫെമിനിസ്റ്റ് ഗ്രൂപ്പുകൾക്കുള്ളിൽ ലെസ്ബിയൻ‌മാരെ പാർശ്വവത്കരിക്കുന്നതിൽ അവരുടെ നേതാക്കളുമായി വൈരാഗ്യമുണ്ടായി. 2015 ലെ ലാംഡ സാഹിത്യ അവാർഡിൽ ബ്രൗൺ ജീവിതകാല നേട്ടത്തിനുള്ള പയനിയർ അവാർഡ് നേടി.
 ആദ്യകാലജീവിതം  
1944 ൽ പെൻ‌സിൽ‌വാനിയയിലെ ഹാനോവറിൽ അവിവാഹിതയായ കൗമാരക്കാരിയായ  അമ്മയുടെയും അമ്മയുടെ വിവാഹിതനായ കാമുകന്റെയും മകളായി ബ്രൗൺ  ജനിച്ചു. ബ്രൗണിന്റെ അമ്മ ജനിച്ച ഉടനെ നവജാത ബ്രൗണിനെ ഒരു അനാഥാലയത്തിൽ ഉപേക്ഷിച്ചു. അമ്മയുടെ കസിൻ ജൂലിയ ബ്രൗണും ഭർത്താവ് റാൽഫും അവളെ അനാഥാലയത്തിൽ നിന്ന് വീണ്ടെടുത്തു.  യോർക്ക്, പെൻ‌സിൽ‌വാനിയ, പിന്നീട് ഫ്ലോറിഡയിലെ ഫോർട്ട് ലോഡർഡേൽ, എന്നിവിടങ്ങളിൽ അവൾ വളർന്നു. ജൂലിയയും റാൽഫ് ബ്രൗണും അവരുടെ പ്രാദേശിക പാർട്ടിയിൽ സജീവ റിപ്പബ്ലിക്കൻമാരായിരുന്നു.

1962 അവസാനത്തോടെ ബ്രൗൺ സ്കോളർഷിപ്പോടെ  ഗെയ്‌നെസ്‌വില്ലെയിലെ ഫ്ലോറിഡ സർവകലാശാലയിൽ ചേർന്നു. 1964 ലെ വസന്തകാലത്ത്, വംശീയമായി വേർതിരിക്കപ്പെട്ട സർവകലാശാലയുടെ ഭരണാധികാരികൾ പൗരാവകാശ പ്രസ്ഥാനത്തിൽ പങ്കെടുത്തതിന് അവളെ പുറത്താക്കി.  ക്രമേണ കൂടുതൽ സഹിഷ്ണുതയുള്ള നാല് വർഷത്തെ സ്ഥാപനത്തിലേക്ക് മാറാമെന്ന പ്രതീക്ഷയോടെ പിന്നീട് ബ്രോവാർഡ് കമ്മ്യൂണിറ്റി കോളേജിൽ ചേർന്നു.
 ഔദ്യോഗിക ജീവിതത്തിന്റെ ആദ്യകാലം 
1964 നും 1969 നും ഇടയിൽ ബ്രൗൺ ന്യൂയോർക്ക് സിറ്റിയിലേക്ക് പോയി,  അവിടെ താമസിച്ചു. ചിലപ്പോൾ ഭവനരഹിതയാകുകയും ചെയ്തു.ന്യൂയോർക്ക് യൂണിവേഴ്സിറ്റിയിൽ പഠിക്കുമ്പോൾ അവർ ക്ലാസിക്കിലും ഇംഗ്ലീഷിലും ബിരുദം നേടി. 1968-ൽ, ന്യൂയോർക്ക് സ്കൂൾ ഓഫ് വിഷ്വൽ ആർട്സിൽ നിന്ന് ഛായാഗ്രഹണത്തിൽ അവർക്ക് സർട്ടിഫിക്കറ്റ് ലഭിച്ചു.

ബ്രൗണിന് പിഎച്ച്.ഡി ലഭിച്ചു. 1976-ൽ യൂണിയൻ ഇൻസ്റ്റിറ്റ്യൂട്ട് & യൂണിവേഴ്സിറ്റിയിൽ നിന്ന് സാഹിത്യത്തിൽ വാഷിംഗ്ടൺ ഡി.സി.യിലെ ഇൻസ്റ്റിറ്റ്യൂട്ട് ഫോർ പോളിസി സ്റ്റഡീസിൽ നിന്ന് പൊളിറ്റിക്കൽ സയൻസിൽ ഡോക്ടറേറ്റ് നേടിയിട്ടുണ്ട്.Related by Brown in her autobiography Rita Will and Starting from Scratch.

ന്യൂയോർക്ക് സിറ്റി ആസ്ഥാനമായുള്ള ആദ്യത്തെ വനിതാ വിമോചന പത്രമായ റാറ്റിനായി ബ്രൗൺ എഴുതി.
 പിന്നീട് കരിയർ 
1982-ൽ, ബ്രൗൺ സ്ലീപ്ലെസ് നൈറ്റ്സ് എന്ന പേരിൽ സ്ലാഷർ വിഭാഗത്തെ പാരഡി ചെയ്തുകൊണ്ട് ഒരു തിരക്കഥ എഴുതി; ദി സ്ലംബർ പാർട്ടി മാസാക്കർ എന്ന് പുനർനാമകരണം ചെയ്തു. നിർമ്മാതാക്കൾ ഇത് ഗൗരവമായി അവതരിപ്പിക്കാൻ തീരുമാനിച്ചു. കൂടാതെ തിയറ്ററുകളിൽ പരിമിതമായ റിലീസ് ചെയ്യുകയും ചെയ്തു. ഷീ ഈസ് ബ്യൂട്ടിഫുൾ വെൻ ഷീ ഈസ് ആംഗ്രി എന്ന ഫെമിനിസ്റ്റ് ഹിസ്റ്ററി ഫിലിമിലും ബ്രൗൺ അഭിനയിച്ചു.

 തത്വശാസ്ത്രപരവും രാഷ്ട്രീയവുമായ കാഴ്ചപ്പാടുകൾ 
1964 ലെ വസന്തകാലത്ത്, ഗെയ്‌നെസ്‌വില്ലെയിലെ ഫ്ലോറിഡ സർവകലാശാലയിലെ പഠനകാലത്ത് അവർ അമേരിക്കൻ പൗരാവകാശ പ്രസ്ഥാനത്തിൽ സജീവമായി. പിന്നീട് 1960-കളിൽ അവർ യുദ്ധവിരുദ്ധ പ്രസ്ഥാനം, ഫെമിനിസ്റ്റ് പ്രസ്ഥാനം, ഗേ ലിബറേഷൻ പ്രസ്ഥാനം എന്നിവയിൽ പങ്കെടുത്തു. 1967-ൽ കൊളംബിയ യൂണിവേഴ്‌സിറ്റിയിലെ സ്റ്റുഡന്റ് ഹോമോഫൈൽ ലീഗുമായി സഹകരിച്ചെങ്കിലും ലീഗിലെ പുരുഷന്മാർക്ക് സ്ത്രീകളുടെ അവകാശങ്ങളിൽ താൽപ്പര്യമില്ലാത്തതിനാൽ അവർ അത് ഉപേക്ഷിച്ചു.

അവലംബം

പുറംകണ്ണികൾ

 Official Website

 Interview with Rita Mae Brown by Blase DiStefano in OutSmart magazine, January 1998.
 Video of Rita Mae Brown talking about her book, The Hounds and the Fury, fox hunting, and animals in general.  — November 2006.
 Rita Mae Brown's papers are at the Albert and Shirley Small Special Collections Library at the University of Virginia.
 Governor for a Day, 1962 account of 17-year Brown serving as stand-in for Florida Governor C. Farris Bryant.
 She's Beautiful When She's Angry film website . Film includes interviews with Brown about her activism work. 
 NPR Interviews with Rita Mae Brown

വർഗ്ഗം:1944-ൽ ജനിച്ചവർ
വർഗ്ഗം:അമേരിക്കൻ ഫെമിനിസ്റ്റുകൾ